ఆంధ్రప్రదేశ్ పునర్వ్యవస్థీకరణ చట్టం, 2014
తెలంగాణ బిల్లును మొదట 5 డిసంబర్, 2013 న ఆంధ్రప్రదేశ్ శాసనసభలో ప్రవేశపెట్టారు. తెలంగాణకు పది జిల్లాలు, ఆంధ్రప్రదేశ్ కు మిగిలిన పదమూడు జిల్లాలు ఉండాలి. తెలంగాణకు 119 ఎం.ఎల్.ఏ.లు, 40 ఎం.ఎల్.సీ.లు, 17 లొక్ సభ ఎం.పీ.లు, 7 రాజ్యసభ ఎం.పీ.లు ఉండాలి. ఉమ్మడి రాజధానిగా హైదరాబాద్ పది సంవత్సరాలు వరకు ఉండవచ్చును. బిల్లును ఆమోదించిన 45 రోజులకు ఆంధ్రప్రదేశ్ కొత్త రాజధానిని ప్రకటించాలి. ఆంధ్రప్రదేశ్ కు 175 ఎం.ఎల్.ఏ.లు, 50 ఎం.ఎల్.సీ.లు, 25 లొక్ సభ ఎం.పీ.లు, 11 రాజ్యసభ ఎం.పీ.లు ఉండాలి.
రాష్ట్రపతి నిలయం
రాష్ట్రపతి నిలయం తెలంగాణ రాష్ట్రంలోని సికింద్రాబాద్లో భారత రాష్ట్రపతి విడిది కోసం నిర్మించిన భవనము.దీనిని రెసిడెన్సీ భవనముగా కూడా పిలుస్తారు.
సికింద్రాబాద్ నుంచి సిద్దిపేటకు వెళ్లే దారిలో సికింద్రాబాద్‌కు 10 కిలోమీటర్ల దూరంలో లోతుకుంట అనే ప్రాంతానికి దగ్గర్లో రాష్ట్రపతి నిలయం ఉంది. దీన్ని పురాతన, వారసత్వ కట్టడంగా ప్రభుత్వం ప్రకటించింది. సుమారు 70 ఎకరాల విస్తీర్ణంలో, దట్టమైన పురాతన చెట్ల నీడలో రాష్ట్రపతి నిలయం ఆనాటి రాచరికపు తీపి గుర్తుగా నిలుస్తుంది.
బ్రిటీషు వారి పాలనలో అప్పటి "వైస్రాయ్ నివాసం "గా ఈ భవనాన్ని నిర్మించారు. ఆ తర్వాత నిజాం ప్రభువులు స్వాధీన పరచుకున్నారు. స్వాతంత్య్రానంతరం, 1950లో కేంద్ర ప్రభుత్వం రూ.60 లక్షలకు కొనుగోలు చేసి దక్షిణాదిలో రాష్ట్రపతికి విడిదిగా తీర్చిదిద్దారు. రాష్ట్రపతి నిలయం ఢిల్లీతో పాటు, హైదరాబాద్‌లోని బొల్లారం, హిమాచల్‌ప్రదేశ్ రాష్ట్ర రాజధాని సిమ్లాలో రాష్ట్రపతి రిట్రీట్‌లు ఉన్నాయి. రాష్ట్రపతి ఉత్తరాదికే పరిమితం కాకుండా ఇతర ప్రాంతాల్లోని స్థానిక ప్రజా సమస్యలపై ఒక అవగాహన కోసమని దక్షిణాది రాష్ట్రాల వారి కోసం హైదరాబాద్‌లో అలాగే మరొకటి సిమ్లాలో ఏర్పాటు చేశారు.